Junie | 2011 | Herriemerrie
Hoe kommin is ek regtig
Demoerin wil weet hoe platvloers en middelklas is ek nou eintlik. Wel, soos Sterretjie sou sê, ek is is kommin soos 'n bokdrol. Ek moet dalk erken dat ek besonderse lae punte op die kommin toets kry, maar hulle vra dalk net die verkeerde vrae.
Ek is geneig om te hard te praat. Te vinnig ook, maar ek het al in 'n groot mate geleer om dit te beheer – as ek moet.
My ma vertel my elke keer wanneer sy my sien dat ek baie lelik lag.
Ek dra net grimering as ek absoluut moet. Accessorise klink vir my soos 'n woord wat ek vir 'n speltoets moet leer. Ek dra elke dag dieselfde horlosie, juwele en handsak. Ek sal miskien vir 'n formele geleentheid 'n poging aanwend.
Ek dra soms ompaar sokkies. Dit is nie my skuld as die wasmasjien hulle maatjies geëet het nie.
Ek lees alles waarop ek my hande kan lê. Dit sluit die Huisgenoot en Romantiese Fiksie in.
Ek hou van ABBA en as dit my kommin maak, dan is ek met trots kommin. Ek hou oor die algemeen van klassieke musiek, julle weet, die klassieke treffers van die 60's, 70's, 80's en 90's. Roll over Beethoven.
Ek het al in my nagklere 'n tog van 400 km aangepak en uitgeklim vir koffie langs die pad. Ek sal maklik met my pantoffels winkel toe gaan, maar snaaks genoeg nie sommer kaalvoet nie. Dalk eenkeer in twee jaar.
Ek drink uit 'n bottel. Wat is tog die nut daarvan om 'n glas vuil te maak? Dit proe in elk geval lekkerder uit 'n bottel.
Ek het 'n Britney Spears CD en ek hou daarvan.
Ek drink nie maklik skoon Coke nie. Ek verdun dit verkieslik met melk, maar Spice Gold kan ook werk.
As jy by my huis koffie kry, gaan jy dit in 'n beker kry met die melk en suiker klaar by gevoeg.
Ek kan nie nou nog van my platvloersheid onthou nie. Sal dit maar aan julle oorlaat om dit self te ontdek.
Oops, amper tag ek nie verder nie. Kom ons kyk: Ek tag vir Olga; Gogga (as sy nog skop) en Murphy.
Nissan; Toyota; Honda; Renault; Kia; Aygo; Sandero; Tiida; Picanto; Jazz
Wat is "stewe"?
Wat beteken die afkorting "TV"?
Wat beteken die uitdrukking "om kleingeld van iemand te maak"?
Gee 'n sinoniem vir "DJ" (12 letters)?
Herrangskik die volgende in 'n sinvolle woord: GAWEKIR
Agter elke suksesvolle kind
Ek lees nou die dag van 'n baie bekende Popsanger wat naam met 'n piepstem gemaak het. Hy het al as 'n jong seun die skare aan sy voete gehad. Natuurlik wou puberteit dinge, veral sy stem verander het. Om dit te verhoed is sy testikels op 'n baie jong ouderdom uitgehaal. Hy het een van die grootste sterre van sy tyd geword en het miljoene gemaak. Vraag is eerder of die miljoene sy testikels, ontwikkeling en kinderlewe werd was?
Ek het my bedenkinge of die storie waar is. In geheel gesien, maak baie dinge nou perfek sin. Tog, sou dit algemene kennis gewees het as dit wel waar is. Geen normale mense sal na sulke uiterstes toe gaan nie. Of sal hulle? Dalk is die ouers van beroemde kinders bloot die uitsonderings.
Kinders wat vroeg-vroeg 'n roemryke loopbaan het, sal seker altyd 'n omstrede kwessie bly. Aan die een kant is daar baie beslisde kinder arbeid wetgewing. Dit gaan wel 'n bietjie moeilik wees om 'n 18 jarige as 'n kleuter aan te sien. Aan die ander kant, is die tipe lewe vir gewone mense speel. Kinders doen tog konserte, waarvoor hulle ure lank oefen en dit sonder vergoeding. Daar word basies verwag dat 'n goeie skolier 'n hele paar ure sport 'n dag doen. As die kind daarmee 'n geldjie kan maak, hoekom dan nie?
Soos altyd is geld dalk die wortel van alle kwaad in die geval. Hoe ver word daargegaan om die geld te bekom? En vir wie is die geld bedoel? Glo dit of nie, maar baie van die fanatiese ouers spandeer die kind se geld met lus. Daar is selfs 'n wet in Amerika waarvolgens 'n gedeelte van die kind se inkomste gevries moet word tot hulle dit self kan benut. Vir die meeste mense is hulle kinderjare goue herinneringe, maar is dit altyd die geval met kindersterre? Niemand verwag tog ooit dat die kind die hoofbroodwinner moet wees nie, maar dit is presies wat gebeur met baie van die gevalle.
Daar kan geargumenteer word dat dit die kind se droom is wat uitgeleef word. Tog is dit ook opmerklik dat die ouers dikwels te vergeefs in hulle verlede probeer het om sukses te maak in die spesifieke geval. Wat as die kind se droom verander? Fanatiese ouers sal nie net so aanvaar as hulle "performing monkey" aftree nie. Dit kan 'n lewe van luuksheid nek omdraai.
Dikwels wanneer van die wonderkinders volwassenheid behaal, wil hulle niks van hulle ouers weet nie. Juis omdat hulle voel dat hulle in 'n blik gedruk en uitgebuit is. Daar is egter ook baie van die sogenaamde wonderkinders wat sonder issues deur die lewe gaan. Wat net bewys dat dit nie noodwendig 'n slegte ding was nie. Tog het die laasgenoemdes se ouers se skandes nooit hulle loopbane oorheers nie.
Wanneer moet 'n kind toegelaat word om 'n wilde droom na te jaag? Hoe word daar verseker dat dit die kind se droom is en nie die mal ouer nie?
Breinvasbrand: Watter rol het Leonardo DiCaprio
Breinlosbrand: Olga was reg met Michael Flatley.
Tom; Huckleberry; Oliver
Robbe; Olifante; Walrusse
Durban; Pietermaritzburg; Mafikeng
Beker; Koppie; Bord
Stormers; Bulls; Sharks
Ek het al gehoor van 'n geween wat die dooies sou opwek. Ek het dit natuurlik nie letterlik gevat nie, ek meen destyds in die Kaap het die rykes mense gehuur om te kom ween op 'n begrafnis. Niemand is sodoende opgewek nie, hulle het gelukkig later die lawwigheid laat staan. Dit blyk nou dat ek verkeerd was.
Fagilyu Mukhametzyanov (49) het op haar eie begrafnis wakker geskrik van almal wat rondom haar kis geween het. Toe sy besef het wat gaan aan, het die arme vrou aan die gil gegaan. Ek is seker sy was nie die enigste een wat gegil het nie. 'n Hele paar van die begrafnisgangers het seker 'n paar dinge aangevang waaroor daar nie gepraat is nie.
Natuurlik het arme Fagilyu se hart dit nie gehou nie en sy is 12 minute na haar aankoms in die hospitaal dood. Wel, so hoop die dokters.
Dit laat 'n mens nogal wonder hoeveel mense word lewendig begrawe en word eers wakker onder die grond? Hoe keer jy dat dit gebeur? Ek hoop maar orgaan skenking is genoeg.
Hoekom het Kader Asmal in 2008 van die parlement bedank?
In tennis het net 3 enkelspel spelers 'n Career Golden Slam beklink. Wat beteken 'n Career Golden Slam?